দুর্গাপূজার সাথে জড়িত বিভিন্ন প্রসঙ্গ 


ড. মধুসূদন কৃষ্ণ দাস 


ভুবনপুজিতা মহামায়া বা দুর্গা-সম্পর্কে জানতে সবারই কৌতুহল আছে - এবিষয়ে কোন সন্দেহ নেই। এই প্রবন্ধে এই বিষয়ে 
কিছু আলোকপাত করা হলো। 


১. দুর্গানামের উৎপত্তি এবং অর্থ: 

শব্দকল্পদ্রম নামক এক শাস্ত্রে বলা হয়েছে - “দুর্গা” নামের মধ্যে কয়েকটি বর্ণ আছে : দ, উ, রেফ এবং গ। এক্ষেত্রে দ বর্ণ 
দ্বারা দৈত্যনাশক, উ-কার বর্ণ দ্বারা বিশ্ননাশক, রেফ দ্বারা রোগনাশক এবং গ বর্ণ দ্বারা পাপনাশক বোঝায়। তাই দৈত্য, 
বাধা-বিম্ন, রোগ-ব্যাধি এবং পাপ থেকে যিনি আমাদেরকে রক্ষা করেন তিনিই হলেন দুর্গা। 


স্কন্দ পুরাণ মতে রুরু নামক এক দৈত্যের পুত্র দুর্গম নামক এক অসুরকে বধ করায় দেবী বিশ্বলোকে পরিচিতা হয়েছেন 
দুর্গা নামে। 


আবার মার্কন্ডয় পুরাণের অন্তর্গত শ্রী শ্রী চন্ডী গ্রন্থে দেবী নিজ মুখেই নিজের পরিচয় দিয়েছেন - 

তন্রেব চ বধিষ্যামি দুর্গমাখ্যাং মহাষুরম। 

দুর্গাদেবীতি বিখ্যাতং তক্মেনাম ভবিষ্যাত।। 

অর্থাৎ দেবী বলছেন - দুর্গম নামক এক মহাসুরকে বিনাশ করে আমি দুর্গাদেবী নামে প্রসিদ্ধা হব। ব্যাকরণগত ভাবে দুর্গা 
শব্দটির অর্থ হল : দেবীর তত্ব অতি অগম্য বা দুক্ঞেয় - তাই তিনি দুর্গা। 


আবার কৃষ্ণ যজুর্বেদের তৈত্তরীয় আরণ্যকের অন্তর্গত নারায়ণ উপনিষদে দুর্গা শব্দের উল্লেখ পাওয়া যায়। তাই বলা যায় 
দুর্গা শব্দটি বেশ প্রাচীন - এ বিষয়ে কোন সন্দেহ নেই। 


২. দুর্গাপূজার সূচনা কিভাবে হয়? 

এই শক্তিপূজা বেদভিত্তিক। অভূণ্য ঝষির কন্যা বাক সর্বপ্রথম ধ্যান নেত্রে এই মহাশক্তির প্রত্যক্ষ উপলন্ধি করে তাঁর উদ্দেশ্য 
স্তব-স্তুতি করেন - তাই খকবেদে দেবীসৃক্ত নামে পরিচিত। সেখানে নিজের ভগবদবত্তা অভিমানে দেবী স্বয়ং বলেছেন: 
আমি একাই একাদশ রুদ্ররূপে, অষ্টবসুরূপে আনন্দ আদিত্যরূপে বিশ্ব বিচরণকারী - ইত্যাদি বেদের যে সূক্তে দেবীর এত 
মহিমা তাঁর পূজার আরাধনা যে বৈদিক কাল থেকে চলে আসছে সে বিষয়ে এখন সন্দেহের কি আছে? শ্রী শ্রী চন্তী গ্রন্থে 
অসুর শুন্তকে বধের অধ্যায়ে মার্কন্ডেয় পুরাণ পরিষ্কার করে বলেছে:- তখন শুভ্ত একা। তার সমস্ত সৈন্য শেষ। অন্যদিকে 
দেবীর পক্ষে অসংখ্য যোদ্ধা। তখন শুন্ত এক ফন্দি করে বললো - দুর্গে, বেশী সৈন্য থাকায় গর্ব কর না। প্রতি উত্তরে দেবী 
বলেন - ওরে দুষ্ট, এই জগতে তো আমি একাই মাত্র আছি। আমা ছাড়া এখানে আর কে আছে? তুই তাকিয়ে দেখ - আমার 
পক্ষে যুদ্ধরত এসব যোদ্ধা আমারই বিভূতি - আর আমাতেই আবার বিলীন হয়ে যাচ্ছে 


ঝষিবর মেধস বলেছেন - ব্্মাণী প্রমুখ সে সব দেবীরা দুর্গার দেহের মধ্যেই বিলীন হয়ে গেলেন এবং শুস্তের প্রতিপক্ষ 
হিসাবে দেবী একাই রয়ে গেলেন। মার্কন্ডেয় পুরাণের এই উক্তি ঝকবেদের দেবী-সূক্তের সমার্থকই বলা যায়। অতএব বেদে 
যিনি বিশ্বময়ী, বিশ্ববিজয়িনী, তিনিই মার্কন্ডেয় পুরাণের বর্ণিত এক এবং অদ্বিতীয়া - এতে কোন সন্দেহ নেই। তাই 
নিত্যকাল তাঁর ভক্ত পুজারীগণ ছিলেন, আছেন এবং থাকবেন। 


উল্লিখিত শ্রী স্ত্রী চন্ডী গ্রন্থেই বেশ কয়েকবার দেবীর স্তব-স্ততি এবং পূজার উল্লেখ রয়েছে। যেমন মধু-কৈটভের বধের পূর্ব 
মুহূর্তে ব্রজ্মার অপূর্ব স্তব। মহিষাসুর বধের পর দেবগণ কর্তৃক মহাসমারোহে দেবীর পুজা হয়। পরবর্তীতে মেধস মুণির 
কাছে দেবীর প্রভাব-মাহাত্ম শোনার পর মহারাজ সুরথ এবং সমাধি বৈশ্য দেবীর পূজা করেন স্ব স্ব উদ্দেশ্য পূরণের জন্য। 


সুরথ রাজা এবং সমাধি বৈশ্য দ্বারা দুর্গাপূজার একটি নির্দিষ্ট সময় পরিধি আছে বলা যায়। স্বারোচীষ মন্বন্তরে চৈরবংশীয় 
রাজা ছিলেন সুরথ। তার সাথে একত্রে সমাধি বৈশ্যও গিয়েছিলেন মেধস মুণির আশ্রমে। তাই যে সমাধি বৈশ্য এবং মেধস 
মুণিও নিশ্চয়ই ছিলেন স্বরোচীষ মন্বন্তরে। তাই নিঃসন্দেহে বলা যায় বহু বহুকাল পূর্বেই সমাধি বৈশ্য এবং সুরথ রাজা 
দুর্গাপূজার প্রচলন করেছিলেন। 


বর্তমান কলিযুগের পূর্ববর্তী ত্রেতা যুগের একটি পৌরাণিক মন্ত্রে দুর্গাপূজার স্পষ্ট আভাষ পাওয়া যায়। এই সময় স্বয়ং ব্রক্মা 
দুর্গাদেবীর পূজা করেছিলেন। রাম ও রাবণের যুদ্ধকালে রামের হাতে রাবণের নিহত হওয়ার মানসে দেবতারা উদ্যোগ 
নিয়ে এই পূজার আয়োজন করেছিলেন। 


বাল্মিকীর রামায়ণের নায়ক ভগবান শ্রীরামচন্দ্র বিগত ত্রেতার নায়ক। রাবণ বধের পর ত্রেতার বাকী অংশ, দ্বাপর এবং 
চলমান কলিকালেরও ৫২৪৬ বছর চলে গিয়েছে। এই অনুসারে সংক্ষেপে বলা যায় লক্ষ লক্ষ বছর ধরে দুর্গোৎসব চলে 
আসছে। 


৩. দুর্গার বিভিন্ন নামে পরিচিতি: 

্রক্মযামল তন্ত্রের আলোকে এক দুর্গাকেই বহু নামে পৃঁজিত হতে দেখা যায়। 
(). মত্যলোকে তিনি মূলতঃ দুর্গা নামে পরিচিতা। 

(1). ব্রক্মলোকে তিনি ব্রক্মাণী নামে আত্মমহিমায় বিরাজমান। 

(1). বৈকুন্ঠে তাঁর নামই সর্বমঙ্গলা। 

(৬). অমরাবতী বা স্বর্গ তিনি পরম আরাধ্যা ইন্দ্রাণী হিসাবে পরিচিত। 

(৬). বরুণদেবের আলয়ে তাঁর নাম অস্থিকা। 

(4). যমরাজ্যেও তিনি আছেন। তবে সেখানে তিনি কাজ-স্বরূপা। 

(4). যক্ষ-রক্ষ অর্থাৎ অন্তরীক্ষে তিনি যক্ষদের আরাধ্যা হিসেবে তাঁর নাম শুভা। 

(41). অগ্নিকোনে তিনি মহানন্দা নামে খ্যাত। 

(১). বায়ুকোনে মৃগবাহিনী রূপে পরিচিতা। 

(৮). নৈঝত কোনে রক্তদন্তিকা রূপে খ্যাত। 

(4). ঈশান কোনে শূলধারিণী রূপে বিখ্যাত। 

(1). পাতালে বৈষ্বী রূপে পরিচিতা। 

(1). সিংহলে দেবমোহিণী রূপে খ্যাত। 

(4৬). মণিদ্বীপে সুরমা, লঙ্কায় ভদ্রকালী, সেতুবন্ধে রামেশ্বরী, পুরুষোত্তম তীর্ঘে বিমলা রূপে পূজিতা হন। 
(৮৬). উড়িষ্যায় তিনি দেবী বিরজা, নীল-পব্র্বতে (আসামে) কামাখ্যাদেবী, বাংলায় কালিকারূপে, অযোধ্যায় মহেম্বরী রূপে, 
কাশীতে অন্নপূর্ণা রূপে, গয়ায় গয়েশ্বরী রূপে আরাধিতা হন। 

(৮৬). কুরুক্ষেত্রেও জয়কালী রূপে দুর্গার পূজা হয়। 

(৮৬). ব্রজে তিনি কাত্যায়নী রূপে পুজিতা হন। 

(৮৬1). দ্বারকায় মহামায়া রূপে এবং মথ্রায় মহেশ্বরী রূপে পূজা গ্রহণ করেন। 


মুন্ডমালা অন্তরে দুর্গার শতনাম স্তোত্র। আবার বিস্বসার তন্ত্রে আছে, এক হাজার স্তোত্র। এছাড়া আছে ৫১টি মাতৃপীঠ যেখানে 
তিনি বিভিন্ন নামে বিভিন্ন উপায়ে পুজিতা হন। 


৪. দুর্গাপূজার সূচনা হয় কি প্রক্রিয়ায়? 
বাস্তবে দুর্গাপূজার সূচনা হয় পিতৃপক্ষের শেষে মহালয়ার দিন থেকে। ঁ দিন থেকে শুরু হয় দেবী পক্ষ। এই পক্ষের প্রথম 
তিথি থেকেই আরন্ত হয় জগৎতারিণী মহাশক্তি স্বরূপিণী দেবী দুর্গার মহাপৃজার সূচনা। 


প্রথমে মঙ্গল ঘটে হয় দেবীর পৃজার্চনা এরপর মহাষষ্ঠীর দিন & ঘটে হয় মহাশক্তির বিশেষ আবাহন। ষন্তীর বোধনের পর 
ঘটস্থিতা মহাশক্তিকে মাতৃুমৃর্তিতে প্রতিষ্ঠিত করা হয়। একেই বলা হয় মৃন্ময়ী (মাটির) মৃর্তিতে প্রাণ প্রতিষ্ঠা। কুমার মাটি ও 


অন্যান্য সামগ্রীর সাহায্যে যে প্রতিমা নির্মাণ করে তা হল নির্জীব নিষ্প্রাণ। দৃঢ সংকল্প করে সাধক / পুরোহিত & জড় 
মৃন্ময়ী মূর্তিতে চিন্ময় শক্তির আহ্বান করে। একে বলা হয় উদ্বোধিতা এবং জাগ্রতা। এরপর মাতৃমূর্তিতে অনুষ্ঠিত হয় 
চক্ষুদান বিধি হিসেবে পরিচিত। 


৫. নবপত্রিকা এবং তার তাৎপর্য: 
দুর্গার কাঠামোয় গণপতি বা গণেশ-এর পাশে বস্ত্রদ্ধারা আবৃত একটি কলাগাছ লক্ষ্য করা যায়। একে সাধারণ লোক 
গণেশের স্ত্রী ও কলাবৌ ইত্যাদি নামে অভিহিত করে। আসলে একে নবপত্রিকা বলা হয়। 


নবপত্রিকা আসলে গণেশ-এর স্ত্রী বা কেউ নয়। এই কলাগাছের সাথে আরও অনেক কিছু থাকে:- কালো কচু, হলুদ, জয়ন্তী, 
বেল, ডালিম, অশোক, মানকচু এবং ধান ইত্যাদির মত নয়টি গাছ। এসব গাছের কোনটির শাখা / ডাল, আবার কোন 
কোন ক্ষেত্রে গোটা গাছই সংগ্রহ করে তাদের একত্রে বাধা হয় শ্বেত-অপরাজিতার লতা দিয়ে। এদেরকেই একত্রে নবপত্রিকা 
বলা হয়। 


নবপত্রিকার প্রীতিটি এবং এমনকি এদেরকে বাধার দড়িটিও খাদ্য এবং ওষধি হিসেবে মানুষের জন্য মহা-উপকারী। তাই 
এসব গাছ যাতে কোনক্রুমে বিলুপ্ত না হয়ে যায় এবং সাধারণ জনগণ এদের উপকারিতা সম্পর্কে অবগত এবং সজাগ থাকে 
-খুব সম্ভবতঃ সনাতন শাস্ত্রবিদগণ এদের নির্বাচন করেছেন পূজ্যরূপে এবং এদের অধিষ্ঠাত্রী দেবী হিসেবে উল্লেখ করেছেন 
মহাশক্তির অংশরুপিণী দেবী দুর্গাকে। এঁরা হলেন:- কলাগাছের ব্রঙ্মাণী কাল কচুর কালিকা, হলুদের দুর্গা, জয়ন্তীর কার্তিক, 
বেলের শিব, ডালিমের রক্ত দন্তিকা, অশোকের শোক-রহিতা, মান কচুর চামুন্ডা, এবং ধানের লক্ষণী। আর একত্রে 
এদেরকেই নবপত্রিকা বলা হয় এবং তার অধিষ্ঠাত্রী দেবী হলেন শ্রী শ্রী দুর্গা। 


৬. দুর্গার কাঠামোর অতি সংক্ষিপ্ত পরিচয়: 

দুর্গার কাঠামোয় দুর্গা ছাড়াও গণেশ, লক্ষ্মী, কার্তিক, সরস্বতী, অসুর এবং সিংহ রয়েছে। এরা কোন কোন শক্তির প্রতীক 
তা নীচে নির্দেশ করা হল - 

(). প্রথমতঃ দুর্গা সর্বশক্তির আধার। তিনি অসুর নাশিণী এবং জীবের দুর্গতি হারিণী শক্তি। 

(). দ্বিতীয়তঃ গণেশ গণশক্তি / সংগঠন শক্তির প্রতীক। এছাড়াও সমস্ত কাজের সিদ্ধিদাতা। 

(1). তৃতীয়তঃ লক্ষণী হলেন ধনদায়িনী শক্তির প্রতীক। 

(৬. চতুর্থতঃ কার্তিক হলেন সংযম, ব্রক্মচর্য এবং ক্ষত্রিয় শক্তির প্রতীক। 

(৬). পঞ্চমতঃ সরস্বতী হলেন জ্ঞান শক্তির প্রতীক। 

(4). সিংহ হলেন শৌর্য, শক্তি এবং বীর্যের প্রতীক। 

(৬). সবশেষে অসুর হলেন তামস তথা অশুভ শক্তির প্রতীক। 


৭. সন্ধিপূজা এবং তার তাৎপর্য: 

দুর্গাপূজার সময় মহাতষ্টমী এবং মহানবমী - এই দুই তিথির সংযোগ সময়ে যে পূজার বিধি রয়েছে তাকে সন্ধি পূজা বলে। 
সনাতন শাস্ত্রে প্রতিটি হিন্দুর জন্য ত্রিসন্ধ্যা বন্দনার বিধান রয়েছে। ত্রিসন্ধ্যা - অর্থাৎ তিন সময়ের / কালের, সন্ধ্যা হল দিন 
এবং রাত্রির তিন সময় সন্ধিক্ষণ। 

(). রাত্রি এবং প্রভাতের মধ্যবর্তী বা সংযোগ সময় যাকে প্রথম সন্ধিক্ষণ বলা হয়। সহজ কথায় একে প্রথম সন্ধ্যা বলা 
যায়। 

(|). প্রভাত এবং মধ্যাহ্ছের মিলন / সংযোগ সময় হল দ্বিতীয় সন্ধিক্ষণ বা সন্ধ্যা। 

(1). দিবা এবং রাত্রির সংযোগ বা মিলন কাল হল তৃতীয় সন্ধিক্ষণ বা সন্ধ্যা। 


উপরোক্ত তিন সন্ধিক্ষণের সময় প্রকৃতি শান্ত এবং স্তর্ধতার ধারণ করে। এই অবস্থায় মানুষের মন এবং স্বভাব অন্তর্মূখী হয়ে 
পড়ে। এজন্য দুর্গাপূজার উপরোক্ত মহাসন্ধিক্ষণে (অষ্টমী ও নবমী তিথির সংযোগ সময়) মাতৃভক্ত পৃজারীবৃন্দের মন অপূর্ব 
ভাব-ভক্তিতে আঞ্লত হয়। সময় তারা নিশ্চিত ভাবে মায়ের আশীর্বাদ পেয়ে ধন্য হন। 


দুর্গাপূজার প্রচলন প্রথমে ছিল ক্ষত্রিয় রাজাদের, জমিদার এবং ধনী ব্যক্তিদের পরিসরে। বর্তমানে এই পূজা সাধারণ সনাতন 
ধর্মীদের জীবনে প্রবেশ করেছে। এজন্যই দশমী তিথিতে সনাতনীদের মধ্যে জাগ্রত হয় জাতীয় মিলন এবং একতার তাগিদ। 


